BCCI
బిసిసిఐ చెల్లించే జిఎస్‌టి ఎంతంటే?
న్యూఢిల్లీ: ప్రపంచంలోనే అత్యంత సంపన్న క్రికెట్‌ బోర్డు బిసిసిఐ జూలై నెలకు గాను రూ.44,29,516లను వస్తు సేవల పన్ను (జిఎస్‌టి) కింద చెల్లించింది. బిసిసిఐ.టివి వెబ్‌ సైట్‌లో పన్ను చెల్లింపు వివరాలను ఉంచింది. కేంద్ర ప్రభుత్వం జూలై 1న దేశంలోనే అతిపెద్ద ఆర్థిక సంస్కరణ జిఎస్‌టిని ప్రవేశపెట్టిన సంగతి తెలిసిందే. పన్నుతో పాటు కొందరు క్రికెటర్లు, సహాయక సిబ్బంది పారితోషికాలు చెల్లించింది. టీమిండియా ఫిజియో ప్యాట్రిక్‌ పర్హార్ట్‌కు ఐదు నెలల నిమిత్తం రూ.58,87,139 చెల్లించింది. 2015-16 సీజన్‌కు సంబంధించి స్టువర్ట్‌ బిన్నీకి రూ.92 లక్షలు, హర్బజన్‌కు రూ.62లక్షలు, స్పిన్నర్‌ అక్షర్‌పటేల్‌కు రూ.37లక్షలు, ఉమేశ్‌ యాదవ్‌కు రూ.34లక్షలు చెల్లించింది.